joelniklaus/EU_Wikipedias huggingface dataset:
Αυτοκινητόδρομος 6 (Κύπρος)

Ο Αυτοκινητόδρομος Α6 (ή Αυτοκινητόδρομος Λεμεσού - Πάφου) είναι ένας αυτοκινητόδρομος στο νησί της Κύπρου ο οποίος συνδέει τον αυτοκινητόδρομο Α1 στην Λεμεσό με την πόλη της Πάφου. Είναι 66 χιλιόμετρα, μια απόσταση που διανύεται περίπου σε 40-45 λεπτά  και σε όλο το μήκος του αποτελείται από 2 λωρίδες κυκλοφορίας ανά κατεύθυνση (και ΛΕΑ). Σε όλη τη διαδρομή είναι σχεδόν παράλληλος με τον κύριο δρόμο Β6. Ο άξονας αυτό σηματοδότησε την λήξη του σχεδίου για την αναβάθμιση του οδικού δικτύου της Κύπρου και την σύνδεση όλων των μεγάλων πόλεων της με σύγχρονους αυτοκινητοδρόμους.

Τμήματα

Λεμεσός - Πισσούρι 
Το τμήμα από την Λεμεσό μέχρι το Πισσούρι είναι το τμήμα με τα μεγαλύτερα τεχνικά έργα στον άξονα. Οι εργασίες ξεκίνησαν το 1993 στο τμήμα Ερήμη-Αυδήμου (μήκους 20 χιλιομέτρων) το οποίο ήταν και το πρώτο τμήμα που παραδόθηκε στην κυκλοφορία το 1997. Το 1995 ξεκίνησαν οι εργασίες στο τμήμα Αυδήμου-Πισσούρι (μήκους 9 χιλιομέτρων) οι οποίες ολοκληρώθηκαν το 1998. Στο συγκεκριμένο τμήμα οι εναλλαγές του τοπίου είναι πολλές και εντυπωσιακές.   Επίσης σε αυτό το τμήμα βρίσκεται η δίδυμη σήραγγα μήκους 900 μ. κοντά στην Επισκοπή καθώς επίσης και η γέφυρα μήκους 550 μ. και ύψος 110 μ. Το 2006 ολοκληρώθηκαν και εργασίες βελτίωσης στου κόμβους των Πολεμιδίων και Τροόδους και έτσι ο άξονας έγινε πλήρως κλειστός αυτοκινητόδρομος.

Πισσούρι - Πάφος 
Οι εργασίες στο τμήμα από το Πισσούρι μέχρι την Πάφο ξεκίνησαν το 1988 στα τμήμα Πισσούρι-Πέτρα του Ρωμιού (μήκους 5,5 χιλιομέτρων) και Πέτρα του Ρωμιού-Μανδριά (μήκους 10 χιλιομέτρων). Το τελευταίο τμήμα από την Μανδριά μέχρι την Πάφο ξεκίνησε να κατασκευάζεται το 1997 και παραδόθηκε το 2002 και ολοκλήρωσε ουσιαστικά τον άξονα. Το 2016 ξεκίνησαν το σχέδια για ανάπλαση του κυκλικού κόμβου στο τέρμα του Α6 στην Πάφο (προϋπολογισμού 1,2 εκατομμυρίων ευρώ).

Κατάλογος Κόμβων

Παραπομπές

Πηγές 
 Μέγεθος Τροχαίας Κυκλοφορίας - Ετήσια Απογραφή Τροχαίας Κίνησης 2009 (Annual Traffic Census - 2010)
 Cyprus Business & Investment Opportunities Yearbook

Αυτοκινητόδρομοι και δρόμοι της Κύπρου
Αυτοκινητόδρομοι της Κύπρου
Μπότσολο

To Μπότσολο (ιταλικά: Bozzolo, διάλεκτος της Μάντοβας Bòsul) είναι μικρή πόλη της βόρειας Ιταλίας στην επαρχίας της Μάντοβας. Έχει πληθυσμό 4.183 κατοίκων, σύμφωνα με στοιχεία του 2016.

Προσωπικότητες του Μπότσολο 
 Πρίμο Ματσολάρι (Primo Mazzolari) (Κρεμόνα 1890 - Μπότσολο 1959) κληρικός, συγγραφέας και αντιφασίστας. Διετέλεσε για πολλά χρόνια εφημέριος στο Μπότσολο.

Φωτογραφίες

Εξωτερικοί σύνδεσμοι 

 Επίσημη ιστοσελίδα του Δήμου.
 Μνημεία της Λομβαρδίας.

Παραπομπές

Πόλεις της επαρχίας της Μάντοβα
Ομοσπονδιακή κυβέρνηση του Ιράκ

Η ομοσπονδιακή κυβέρνηση του Ιράκ (αραβικά: الحكومة العراقية) ορίζεται σύμφωνα με το ισχύον Σύνταγμα, που εγκρίθηκε το 2005, ως μια ισλαμική, ομοσπονδιακή κοινοβουλευτική δημοκρατία. Η ομοσπονδιακή κυβέρνηση αποτελείται από την εκτελεστική, τη νομοθετική και τη δικαστική εξουσία, καθώς και πολλές ανεξάρτητες επιτροπές.

Παραπομπές

Εξωτερικοί σύνδεσμοι 

Ιρακ
Κυβερνηση
Αντώνης Παπαδόπουλος

Το ονοματεπώνυμο Αντώνης Παπαδόπουλος μπορεί να αναφέρεται:

 Αντώνης Παπαδόπουλος (ηθοποιός, γεν. 1932), ηθοποιό γεννημένο το 1932
 Αντώνης Παπαδόπουλος (ηθοποιός, γεν. 1949), ηθοποιό γεννημένο το 1949
 Αντώνης Παπαδόπουλος (σκηνοθέτης), Έλληνας σκηνοθέτης
 Αντώνης Παπαδόπουλος (αγωνιστής), αγωνιστής της Ε.Ο.Κ.Α. και Κύπριος αθλητής
 Στάδιο Αντώνης Παπαδόπουλος, έδρα της Ανόρθωσις Αμμοχώστου στη Λάρνακα
Α.Σ. Αναγέννηση Σερβίων

Ο Αθλητικός Σύλλογος Αναγέννηση Σερβίων είναι ελληνικός αθλητικός σύλλογος που δραστηριοποείται με εδρα τα Σέρβια, στο Νομό Κοζάνης.

Επίσημο έτος ίδρυσης του σωματείου είναι το 1981 και λειτούργησε αρχικά ως ποδοσφαιρική ομάδα. Το τμήμα σήμερα είναι ενεργό, με το σύλλογο να καλλιεργεί σήμερα το άθλημα της καλαθοσφαίρισης (από το 1985-86), τη γυναικεία πετοσφαίριση και την ενόργανη γυμναστική (αμφότερα από το 2014).

Οι αθλητές της ομάδας αγωνίζονται με χρώματα το κόκκινο και το λευκό. Έδρα της είναι το Κλειστό Δημοτικό Γυμναστήριο Σερβίων.

Εξωτερικοί σύνδεσμοι 

 Α.Σ. Αναγέννηση Σερβίων, επίσημο ιστολόγιο.
 

Αθλητικοί σύλλογοι Κοζάνης
Δήμος Σερβίων - Βελβεντού
Ποδοσφαιρικές ομάδες Ελλάδας
Ελληνικοί σύλλογοι καλαθοσφαίρισης
Ελληνικοί σύλλογοι ενόργανης γυμναστικής
Ελληνικοί σύλλογοι πετοσφαίρισης
Σωματεία Ε.ΚΑ.Σ.ΔΥ.Μ.
Ιδρύσεις αθλητικών συλλόγων το 1981
Ιδρύσεις ομάδων καλαθοσφαίρισης το 1985
Οχράνα (Βαλκάνια)

Η Οχράνα (βουλγαρικά: Охрана, κυριολεκτικά: Προστασία) ήταν ένοπλα αποσπάσματα που οργανώθηκαν από κλάδους της πρώην Εσωτερικής Μακεδονικής Επαναστατικής Οργάνωσης (ΕΜΕΟ, ВМРО), που αποτελούνταν από σλαβόφωνο πληθυσμό που τάσσονταν υπέρ της Βουλγαρίας, στο κατεχόμενο από τους Ναζί γεωγραφικό διαμέρισμα της Μακεδονίας, κατά τη διάρκεια του Β΄ Παγκοσμίου Πολέμου και με επικεφαλής αξιωματικούς του βουλγαρικού στρατού. Η Βουλγαρία στόχευε στην απόκτηση της Θεσσαλονίκης και της Δυτικής Μακεδονίας, υπό την ιταλική και τη γερμανική κατοχή και εξέφραζε την ελπίδα να επηρεάσει τους 80.000 Σλάβους που ζούσαν στην περιοχή εκείνο το διάστημα. Η εμφάνιση των Ελλήνων ανταρτών στις περιοχές αυτές, έπεισε τον Άξονα να επιτρέψει το σχηματισμό αυτών των αποσπασμάτων. Ωστόσο, κατά τα τέλη του 1944, όταν φαινόταν ότι ο Άξονας έχανε τον πόλεμο, πολλοί σλαβόφωνοι συνεργάτες των Ναζί, μέλη της Οχράνα και συντάγματα εθελοντών του ΕΜΕΟ (ВМРО) κατέφυγαν στο αντίθετο στρατόπεδο και εντάχθηκαν στο νεοσύστατο κομμουνιστικό ΣΝΟΦ. Η οργάνωση κατάφερε να προσλάβει αρχικά 1.000 έως 3.000 ενόπλους από τη σλαβόφωνη κοινότητα που ζούσε στο δυτικό τμήμα του γεωγραφικού διαμερίσματος της Μακεδονίας.

Παραπομπές

Εξωτερικοί σύνδεσμοι 
 Im Schatten des Krieges. Besatzung oder Anschluss - Befreiung oder Unterdrückung?. Eine komparative Untersuchung über die bulgarische Herrschaft in Vardar-Makedonien 1915-1918 und 1941-1944 Reihe: Studien zur Geschichte, Kultur und Gesellschaft Südosteuropas Jahr: 2005 ISBN 3-8258-7997-6

Στρατιωτική ιστορία της Ελλάδας
Εσωτερική Μακεδονική Επαναστατική Οργάνωση
Μανώλης Σιώπης

Ο Μανώλης Σιώπης (Αλεξανδρούπολη, 14 Μαΐου 1994) είναι Έλληνας διεθνής ποδοσφαιριστής, ο οποίος αγωνίζεται ως μέσος στην τουρκική Τραμπζονσπόρ της Süper Lig και στην Εθνική Ελλάδος.

Καριέρα

Σε συλλογικό επίπεδο 
Ξεκίνησε την ποδοσφαιρική του καριέρα από την ομάδα νέων του Ολυμπιακού και το 2013 προωθήθηκε στην πρώτη ομάδα χωρίς ωστόσο να κάνει καμία συμμετοχή. Το 2014 δόθηκε δανεικός στον Πλατανιά και την επόμενη σεζόν (2014-15) παραχωρήθηκε ως ελεύθερος στον Πανιώνιο.

Τον Ιούνιο του 2017, αρχικά εντάχθηκε ξανά στον Ολυμπιακό, λαμβάνοντας μέρος στην καλοκαιρινή προετοιμασία του συλλόγου, όμως στη συνέχεια επέστρεψε στον Πανιώνιο, ως δανεικός για έναν χρόνο.

Τον Αύγουστο του 2018, αποκτήθηκε από τον Άρη Θεσσαλονίκης, παραμένοντας για μια σεζόν.

Τον Ιούλιο του 2019, υπέγραψε με την τουρκική Αλάνιασπορ όπου παρέμεινε για δύο σεζόν. Τον Αύγουστο του 2021, υπέγραψε τριετές συμβόλαιο με την τουρκική Τράμπζονσπορ.

Στην εθνική Ελλάδας 
Υπήρξε διεθνής με όλες τις "μικρές" εθνικές ομάδες Παίδων (Κ-17), Νέων (Κ-19) και Ελπίδων (Κ-21), από το 2010 μέχρι το 2016. Τον Νοέμβριο του 2016 κλήθηκε για πρώτη φορά στην Ανδρών από τον Μίχαελ Σκίμπε, σε αντικατάσταση του τραυματία Παναγιώτη Ταχτσίδη, για τον αγώνα με τη Βοσνία - Ερζεγοβίνη (προκριματικά Μουντιάλ 2018), χωρίς να αγωνιστεί. Τον Μάιο του 2019 πραγματοποίησε το ντεμπούτο του με την Εθνική σε εκτός έδρας φιλική αναμέτρηση με την Τουρκία (ήττα με 2-1).

Προσωπική ζωή 
Έχει δύο αδέλφια, ένα εκ των οποίων είναι ο επίσης ποδοσφαιριστής Δημήτρης Σιώπης.

Τον Αύγουστο του 2020, παντρεύτηκε την σύντροφο του, Ειρήνη Ντέλια. Στις 20 Νοεμβρίου 2020, γεννήθηκε η κόρη τους, Ζωή.

Στατιστικά καριέρας

Μέχρι 2021

Παραπομπές

Πηγές 
 Το προφίλ του Μανώλη Σιώπη στο transfermarkt
 Ο Μανώλης Σιώπης στο soccerway

Έλληνες ποδοσφαιριστές
Μέσοι ποδοσφαιριστές
Ποδοσφαιριστές Σούπερ Λιγκ Ελλάδας
Ποδοσφαιριστές Εθνικής Ελλάδος
Ποδοσφαιριστές Εθνικής Ελλάδας Κ21
Ποδοσφαιριστές Εθνικής Ελλάδας Κ19
Ποδοσφαιριστές Εθνικής Ελλάδας Κ17
Ποδοσφαιριστές Ολυμπιακού Πειραιώς
Ποδοσφαιριστές Α.Ο. Πλατανιά
Ποδοσφαιριστές Πανιωνίου
Ποδοσφαιριστές Άρη Θεσσαλονίκης
Ποδοσφαιριστές Αλάνιασπορ
Έλληνες ποδοσφαιριστές στο εξωτερικό
Ποδοσφαιριστές Τραμπζονσπόρ
Ποδοσφαιριστές Σούπερ Λιγκ Τουρκίας
Κατάλογος έργων του Τσιμαμπούε

Η σελίδα αυτή περιέχει εικονογραφημένο κατάλογο έργων του Τσιμαμπούε.

Α. Διάφορα έργα

Β. Τοιχογραφίες στην Άνω Βασιλική του Αγίου Φραγκίσκου στην Ασσίζη, 1288-1292 (σε πολύ μέτρια έως κακή κατάσταση) 

{| class="wikitable" class="sortable wikitable" style="margin-left:0.5em; text-align:center"
! Πίνακας !! Τίτλος !! Χρονολογία !! Τεχνική Διαστάσεις (εκ.) !! Χώρος !! Παρατηρήσεις
|-  
| 
|Οι τέσσερις Ευαγγελιστές  (θόλος)
|
|
|
|
|-  
| 
|Οι τελευταίες στιγμές της Παρθένου    («Ιστορίες της Παρθένου» – αψίδα)
|
|
|
|
|-  
| 
|Η Κοίμηση της Θεοτόκου    («Ιστορίες της Παρθένου» – αψίδα)
|
|
|
|
|-  
| 
|Η ανάληψη της Θεοτόκου    («Ιστορίες της Παρθένου» – αψίδα)
|
|
|
|
|-  
| 
|Χριστός και Παρθένος εν δόξη    («Ιστορίες της Παρθένου» – αψίδα)
|
|
|
|
|-  
| 
|Σταύρωση     («Σκηνές της Αποκάλυψης» - αριστερό εγκάρσιο κλίτος)
|
|
|
|
|-  
| 
|Το όραμα του θρόνου και του βιβλίου των επτά σφραγίδων («Σκηνές της Αποκάλυψης» - αριστερό εγκάρσιο κλίτος)
|
|
|
|
|-  
| 
|Το όραμα των αγγέλων στις τέσσερις γωνιές της γης   («Σκηνές της Αποκάλυψης» - αριστερό εγκάρσιο κλίτος)
|
|
|
|
|-  
| 
|Ο Χριστός της Αποκάλυψης   («Σκηνές της Αποκάλυψης» - αριστερό εγκάρσιο κλίτος)
|
|
|
|
|-  
| 
|Η πτώση της Βαβυλώνος    («Σκηνές της Αποκάλυψης» - αριστερό εγκάρσιο κλίτος)
|
|
|
|
|-  
| 
|Σταύρωση  («Ιστορίες των Αγίων Πέτρου και Παύλου» - δεξιό εγκάρσιο κλίτος)
|
|
|
|
|-  
| 
|Ο Άγιος Πέτρος θεραπεύει τον ανάπηρο  («Ιστορίες των Αγίων Πέτρου και Παύλου» - δεξιό εγκάρσιο κλίτος)
|
|
|
|
|-  
| 
|Ο Άγιος Πέτρος θεραπεύει τους ασθενείς και τους δαιμονισμένους    («Ιστορίες των Αγίων Πέτρου και Παύλου» - δεξιό εγκάρσιο κλίτος)
|
|
|
|
|-  
| 
|Η πτώση του Σίμωνος Μάγου    («Ιστορίες των Αγίων Πέτρου και Παύλου» - δεξιό εγκάρσιο κλίτος)
|
|
|
|
|-  
| 
|Η σταύρωση του Αγίου Πέτρου    («Ιστορίες των Αγίων Πέτρου και Παύλου» - δεξιό εγκάρσιο κλίτος)
|
|
|
|
|-  
| 
|Ο αποκεφαλισμός του Αγίου Παύλου    («Ιστορίες των Αγίων Πέτρου και Παύλου» - δεξιό εγκάρσιο κλίτος)
|
|
|
|

 
Κατάλογοι έργων τέχνης
Κτίριο Βάιλερ

Το κτίριο Βάιλερ βρίσκεται στη συνοικία Μακρυγιάννη. Οι εργασίες κατασκευής του κτιρίου ολοκληρώθηκαν το 1836. Απέναντί του δεσπόζει το κτίριο του Νέου Μουσείου της Ακρόπολης, ενώ στο προαύλιο υπάρχει ο αρχαιολογικός χώρος Μακρυγιάννη. Το κτίριο τελεί υπό τη δικαιοδοσία των διαδόχων φορέων του Υπουργείου Πολιτισμού, που το ανέλαβε το 1978. Σήμερα το μέγαρο φιλοξενεί υπηρεσίες της Εφορείας Αρχαιοτήτων Πόλης Αθηνών, όπως το Κέντρο Μελετών Ακροπόλεως.

Με την ολοκλήρωση των εργασιών οικοδόμησης, χρησιμοποιήθηκε ως στρατιωτικό νοσοκομείο, έως και το 1918. Το μέγαρο Βάιλερ, εκ του Βαυαρού υπολοχαγού του μηχανικού Βίλχεμ φον Βάιλερ (Wilhelm von Weiler), αρχιτέκτονα του κτιρίου, υπέστη υλικές ζημιές εξ αιτίας πυρκαγιάς το 1849. Το μέγαρο ανακαινίστηκε το 1899, ενώ κατά το 1920 περιήλθε στο Ταμείο Εθνικής Άμυνας. Την επόμενη δεκαετία και συγκεκριμένα το 1930, εγκαταστάθηκε εκεί δύναμη Χωροφυλακής, ενώ από το 1938, στο κτίριο έδρευε το Σύνταγμα Χωροφυλακής Μακρυγιάννη.

Κατά την περίοδο των Δεκεμβριανών, το 1944, στη συνοικία Μακρυγιάννη διεξήχθησαν σφοδρές μάχες μεταξύ των δυνάμεων της Χωροφυλακής που βρισκόταν εντός του στρατώνα και του ΕΛΑΣ. Εξαιτίας της μάχης, προκλήθηκαν στο κτίριο υλικές ζημιές, οι οποίες είναι ορατές μέχρι και σήμερα.

Τη δεκαετία του 1980, έγιναν εργασίες συντήρησης. Έπειτα από τριάντα χρόνια, το 2010, κατόπιν απόφασης του Κεντρικού Συμβουλίου Νεωτέρων Μνημείων, δεν προστέθηκε σοβάς κατά τις εργασίες επισκευής.

Παραπομπές

Εξωτερικοί σύνδεσμοι 
 Επίσημη ιστοσελίδα

Βαιλερ
Βασίλης Κόκκαλης

Ο Βασίλης Κόκκαλης είναι Έλληνας δικηγόρος και πολιτικός.

Γεννήθηκε στη Λάρισα στις 10 Ιανουαρίου 1972, σπούδασε στη Νομική Σχολή του Αριστοτέλειου Πανεπιστημίου Θεσσαλονίκης, είναι δικηγόρος παρ' Αρείω Πάγω στο επάγγελμα στη Λάρισα, είναι παντρεμένος και έχει ένα παιδί. Ομιλεί άπταιστα αγγλικά και γερμανικά.

Πολιτική σταδιοδρομία 
Στις 25 Ιανουαρίου 2015 εκλέχτηκε πρώτη φορά βουλευτής με τους Ανεξάρτητους Έλληνες στην περιφέρεια Λάρισας, όπως και στις βουλευτικές εκλογές του Σεπτεμβρίου 2015 πάλι ανανέωσε τη βουλευτική του θητεία. Στον πρώτο ανασχηματισμό της κυβέρνησης του Αλέξη Τσίπρα στις 5 Νοεμβρίου 2016 αναλαμβάνει το χαρτοφυλάκιο του υφυπουργού Αγροτικής Ανάπτυξης και Τροφίμων. 

Επιτροπές στη Βουλή:
 Υποεπιτροπή με θέμα «Το χρέος και η απομείωσή του»
 Διαρκής Επιτροπή Κοινωνικών Υποθέσεων
 Υποεπιτροπή για τη μελέτη και αντιμετώπιση του προβλήματος των ναρκωτικών
 Διαρκής Επιτροπή Δημόσιας Διοίκησης, Δημόσιας Τάξης και Δικαιοσύνης
 Ειδική Μόνιμη Επιτροπή Κοινοβουλευτικής Δεοντολογίας
 Ειδική μόνιμη επιτροπή σωφρονιστικού συστήματος και λοιπών δομών εγκλεισμού κρατουμένων
 Ειδική Μόνιμη Επιτροπή παρακολούθησης των αποφάσεων του Ευρωπαϊκού Δικαστηρίου των Δικαιωμάτων του Ανθρώπου
 Επιτροπή Κανονισμού της Βουλής

Στις 14 Ιανουαρίου 2019, διεγράφη από την κοινοβουλευτική ομάδα των Ανεξαρτήτων Ελλήνων. Στις βουλευτικές εκλογές του 2019 εκλέχθηκε βουλευτής Λάρισας με τον ΣΥΡΙΖΑ.

Πολιτικές και κοινωνικές δραστηριότητες 
Εξελέγη Πρόεδρος του ΙΝ.ΚΑ από το 2005 έως το 2014, επίσης δημοτικός σύμβουλος του Δήμου Λάρισας από το 2000 έως το 2010, επίσης Πρόεδρος του Διοικητικού Συμβουλίου του Ε.Φ.Ε.Τ από το 2006 έως το 2009, επίσης Πρόεδρος του Εθνικού Συμβουλίου Καταναλωτή και Αγοράς από το 2007 έως το 2009, επίσης είναι τομεάρχης σε θέματα αγροτικής παραγωγής.

Παραπομπές

Έλληνες δικηγόροι
Απόφοιτοι Αριστοτελείου Πανεπιστημίου Θεσσαλονίκης
Βουλευτές εκλεγμένοι με τους Ανεξάρτητους Έλληνες
Βουλευτές εκλεγμένοι με τον ΣΥΡΙΖΑ
Έλληνες υφυπουργοί Αγροτικής Ανάπτυξης και Τροφίμων
Σαρακατσάνοι
Έλληνες βουλευτές διαγραφέντες
Καταφύγιο Θηραμάτων Μπάνγκα-Κιπενγκέρε

Το Καταφύγιο Θηραμάτων Μπάνγκα-Κιπενγκέρε (αγγλικά: Mpanga-Kipengere Game Reserve), είναι μια προστατευόμενη περιοχή στην Περιφέρεια Ντζόμπε (Njombe Region) των Νοτίων Υψιπέδων (Southern Highlands) της Τανζανία, στην Ανατολική Αφρική. Το καταφύγιο, καλύπτει μια έκταση 1.574 τ.χλμ.. Το υψόμετρο κυμαίνεται από τα 1.800 μ. έως τα τις 23.000 μ. Εκτός από τη διατήρηση της άγριας ζωής, το καταφύγιο είναι ένα σημαντικό σημείο απορροής για τις εκβολές πολλών ποταμών οι οποίοι τροφοδοτούν το Μεγάλο Ποταμό Ρουάχα (Great Ruaha River) και παρέχει το νερό για τους υγροτόπους Ουσάνγκου (Usangu wetlands).

Γεωγραφία
Το Καταφύγιο Θηραμάτων Μπάνγκα-Κιπενγκέρε (Mpanga-Kipengere Game Reserve) βρίσκεται στο βόρειο άκρο της Διακύμανσης Κιπενγκέρε (Kipengere Range) (οροσειρά Λίβινγκστον). Βρίσκεται εν μέρει στην Περιοχή Μακέτε (Makete District) και εν μέρει στην Περιοχή Ουανγκινγκ'όμπε (Wanging'ombe District). Παραπόταμοι του Μεγάλου Ποταμού Ρουάχα οι οποίοι προέρχονται από εκεί, περιλαμβάνουν τους Ποταμούς Μπαράλι (Mbarali), Μλομπότζι (Mlomboji), Κιμάνι (Kimani) και Ιπέρα (Ipera), οι οποίοι βασικά ρέουν προς τα βόρεια.

Δείτε επίσης
 Περιοχή Μακέτε
 Περιοχή Ουανγκινγκ'όμπε
 Περιφέρεια Ντζόμπε

Σημειώσεις 

Παραπομπές σημειώσεων

Παραπομπές 

Γεωγραφία της Περιφέρειας Ντζόμπε
Προστατευόμενες περιοχές της Τανζανίας
Κατερίνα Παπανάτσιου

Η Κατερίνα Παπανάτσιου γεννήθηκε στον Αλμυρό της Μαγνησίας στις 7 Μαρτίου 1960, πραγματοποίησε σπουδές στο τμήμα της ανώτατης Βιομηχανικής Σχολής Θεσσαλονίκης (Πανεπιστήμιο Μακεδονίας), είναι οικονομολόγος και πολιτικός στο επάγγελμα. Είναι παντρεμένη και έχει 2 παιδιά.

Πολιτική σταδιοδρομία 
Μεταπολιτευτικά εντάχθηκε στην Αριστερά, αρχικά στην ΚΝΕ και κατόπιν στο ΚΚΕ. Είναι μέλος του Συνασπισμού από την ίδρυση του και στη συνέχεια του ΣΥΡΙΖΑ.

Εκλέχτηκε βουλευτής Μαγνησίας στις εκλογές του Ιανουαρίου και του Σεπτεμβρίου του 2015. Είναι μέλος της Επιτροπής του απολογισμού και του γενικού ισολογισμού του Κράτους και ελέγχου της εκτέλεσης του προϋπολογισμού του Κράτους, της Ειδικής Μόνιμης Επιτροπής Περιφερειών και της Υποεπιτροπής νησιωτικών και ορεινών περιοχών της Βουλής.

Στον ανασχηματισμό της δεύτερης κυβέρνησης Τσίπρα ανέλαβε το χαρτοφυλάκιο της Υφυπουργού Οικονομικών.

Παραπομπές

Έλληνες οικονομολόγοι
Βουλευτές Μαγνησίας
Βουλευτές εκλεγμένοι με τον ΣΥΡΙΖΑ
Έλληνες υφυπουργοί Οικονομικών
Κέντρο Μελετών Ακροπόλεως

Το Κέντρο Μελετών Ακροπόλεως εμπεριέχει εκθέματα αντιγράφων έργων γλυπτικής που βρίσκονται στο Βρετανικό Μουσείο. Η λειτουργία του ξεκίνησε το 1987. Φιλοξενείται στο κτίριο Βάιλερ και υπάγεται στην Α΄ Εφορεία Προϊστορικών και Κλασικών Αρχαιοτήτων (Α΄ ΕΠΚΑ).

Το κέντρο σκοπό έχει να δώσει μία πρώτη εικόνα στους επισκέπτες, οι οποίοι εν συνεχεία μπορούν να μεταβούν σε άλλα μέρη της Ακρόπολης.

Παραπομπές

Εξωτερικοί σύνδεσμοι 
 Επίσημη ιστοσελίδα

Ακρόπολη Αθηνών
Άλαν Πάρκερ

O σερ Άλαν Πάρκερ (; 14 Φεβρουαρίου 1944 - 31 Ιουλίου 2020) ήταν Άγγλος κινηματογραφιστής. Ξεκίνησε την καριέρα του ως συγγραφέας και σκηνοθέτης τηλεοπτικών διαφημίσεων. Μετά από περίπου δέκα χρόνια ως σκηνοθέτης διαφημίσεων, πολλές από τις οποίες κέρδισαν βραβεία δημιουργικότητας, ξεκίνησε να εργάζεται ως σεναριογράφος και σκηνοθέτης ταινιών.

Ο Πάρκερ ήταν γνωστός επειδή χρησιμοποιούσε ευρεία ποικιλία κινηματογραφικών στυλ και ασχολιόταν με διάφορα κινηματογραφικά είδη. Σκηνοθέτησε μιούζικαλ, όπως τα Bugsy Malone (1976), Fame (1980), Pink Floyd – The Wall (1982), The Commitments (1991) και Evita (1996) ; δρματικές ταινίες βασισμένες σε πραγματική ιστορία, όπως τα Το Εξπρές του Μεσονυχτίου (1978), Ο Μισσισσιπής καίγεται (1988), Come See the Paradise (1990) και Angela's Ashes (1999) ; οικογενειακές δραματικές ταινίες, όπως το Shoot the Moon (1982), θρίλερ και ταινίες τρόμου όπως τα Angel Heart (1987) και The Life of David Gale (2003).

Οι ταινίες του απέσπασαν δεκαεννέα βραβεία BAFTA, δέκα Χρυσές Σφαίρες και έξι Όσκαρ. Η ταινία Birdy επιλέχθηκε ως μια από τις Δέκα Καλύτερες Ταινίες του 1984 και κέρδισε το Ειδικό Βραβείο της Επιτροπής στο Φεστιβάλ Κινηματογράφου των Καννών το 1985. Ο Πάρκερ έγινε αξιωματικός του Τάγματος της Βρετανικής Αυτοκρατορίας για τις υπηρεσίες του στην βρετανική βιομηχανία του σινεμά και έγινε ιππότης του Τάγματος το 2002. Ήταν ενεργός τόσο στον βρετανικό κινηματογράφο όσο και στον αμερικανικό κινηματογράφο ενώ παράλληλα έδινε διαλέξεις σε  σχολές κινηματογράφου. Το 2013 έλαβε το BAFTA Academy Fellowship Award, την υψηλότερη τιμή που η βρετανική Ακαδημία Κινηματογράφου μπορεί να δώσει σε έναν κινηματογραφιστή. Ο Πάρκερ δώρισε το προσωπικό του αρχείο στο Εθνικό Αρχείο του Βρετανικού Ινστιτούτου Κινηματογράφου το 2015.

Φιλμογραφία 
 1974: Our Cissy
 1974: Footsteps
 1975: The Evacuees (TV)
 1976: Bugsy Malone
 1978: Το Εξπρές του Μεσονυχτίου
 1980: Fame
 1982: Shoot the Moon
 1982: Pink Floyd – The Wall
 1984: Birdy
 1987: Angel Heart
 1988: Mississippi Burning
 1990: Come See the Paradise
 1991: The Commitments
 1994: The Road to Wellville
 1996: Evita
 1999: Angela’s Ashes
 2003: The Life of David Gale

Παραπομπές

Εξωτερικοί σύνδεσμοι
 
 
 

Άγγλοι παραγωγοί ταινιών
Άγγλοι σεναριογράφοι
Βραβευμένοι με BAFTA
Άγγλοι σκηνοθέτες κινηματογράφου
Νίκος Καλογερόπουλος (αντισφαίριση)

Ο Νικόλαος-Δημήτριος Καλογερόπουλος, γνωστός στο εξωτερικό σαν Nicky Kalo, είναι Ελληνικής καταγωγής πρωταθλητής της αντισφαίρισης. 

Γεννημένος στις 18 Φεβρουαρίου 1945 στο Σαν Χοσέ της Κόστα Ρίκα, είναι γιος του Ανατόλιου Καλογερόπουλου και της Έντιθ Πρινς από το Ελ Σαλβαντόρ κι έχει άλλα δύο αδέλφια. 

Ξεκίνησε την αντισφαίριση από πολύ μικρή ηλικία, ο πατέρας του ήταν επίσης πρωταθλητής στην αντισφαίριση και είχε Όμιλο αντισφαίρισης στο Ελ Σαλβαντόρ. Ξεκίνησε την αντισφαίριση σε ηλικία εννέα ετών και προπονητή τον πατέρα του. Ξεκίνησε να παίζει σε διεθνή τουρνουά σε Κεντρική και Βόρεια Αμερική από το 1958, και το 1959 κέρδισε το πρώτο του τουρνουά στο Μαϊάμι. Το 1960 ήταν πρωταθλητής εφήβων κεντρικής Αμερικής, το 1961 ξεκίνησε περιοδεία σε τουρνουά στην Ευρώπη όπου κατά την διάρκεια της αποφάσισε να έρθει, σύμφωνα με δική του συνέντευξη, στην Ελλάδα όπου συνέχισε να αγωνίζεται σαν αθλητής του ΟΑΑ και ήταν πρωταθλητής για 20 περ. χρόνια.

Ήταν πρωταθλητής Ελλάδος στο απλό αντρών 16 φορές,  το 1962, 1963, 1964, 1965, 1966, 1968, 1969, 1970, 1971, 1972, 1973, 1975, 1976, 1977, 1979 και το 1980 και δεύτερος το 1967 και το 1978. Στο διπλό αντρών ήταν πρώτος το 1962, 1963, 1965, 1967, 1968, 1969, 1971, 1972, 1975, 1979, και 1980, και δεύτερος το 1966. Στο διπλό μεικτό ήταν πρώτος το 1980 και δεύτερος το 1962 και το 1963. Πρωταθλητής εφήβων στο απλό το 1962. Πρώτος στο πρωτάθλημα Θεσσαλονίκης στο απλό το 1964, 1967 και 1971, πρώτες νίκες είχε και στα άλλα εγχώρια τουρνουά της εποχής.

Το 1963 ήταν νικητής στο Τζούνιορς του Γιούμπλετον και του Ρολάν Γκαρός ενώ το 1964 έφτασε στους 16 του Γουίμπλετον. Ήταν πρώτος στο πρωτάθλημα Οστάνδης το 1965, πρώτος στο όπεν Βρυξελλών το 1965 και 1966, πρώτος το 1965 στο Μιλάνο και στο Ζούτ Βελγίου. Δεύτερος το 1968 στο Όπεν Ιταλίας Είχε συμμετάσχει σε πολλά τουρνουά σε όλο τον κόσμο.

Ήταν μέλος της εθνικής Ελλάδος από το 1963 έως το 1981 και συμμετείχε μαζί της στα κύπελλα Ντέιβις το 1963, 1964, 1967, 1969, 1970, 1973, 1974, 1975, 1976, 1977, 1978, 1979 και το 1981. Στο Βαλκανικό κύπελλο το 1963, 1967 και το 1978, στους Μεσογειακούς αγώνες του 1971 όπου κατέκτησε το χάλκινο μετάλλιο, και σε άλλα τουρνουά μεταξύ εθνικών ομάδων.

Σήμερα ζει στην Κόστα Ρίκα παντρεμένος με την αμερικανίδα, πρώην τενίστρια, Κάρολ-Αν Πρόσεν (Carole Α Prosen) με τρεις κόρες, έχει δικό του όμιλο αντισφαίρισης , και συνεχίζει να αγωνίζεται ανά τον κόσμο σε τουρνουά παλαιμάχων.

Παραπομπές

Πηγές 
 Ελευθέριου Σκιαδά, 100 χρόνια Όμιλος Αντισφαίρισης Αθηνών 1895-1995, Μικρός Ρωμηός Ε.Π.Ε., ISBN 960-85466-2-1

Έλληνες αθλητές της αντισφαίρισης
Αθλητές του ΟΑΑ
Έλληνες προπονητές αντισφαίρισης
Don't Break the Oath

{{Infobox Album
| Όνομα  = Don't Break the Oath
| Είδος  = Στούντιο άλμπουμ
| Καλλιτέχνης  = Mercyful Fate
| Εξώφυλλο  = Mercyful Fate - Don't Break the Oath.jpg
| Background = lavender
| Κυκλοφορία  = 7 Σεπτεμβρίου 1984
| Ηχογράφηση  = Μάιος 1984, Κοπενχάγη
| Είδος_Μουσικής  = Heavy Metal, Black Metal
| Διάρκεια  = 47:30
| Δισκογραφική  = Roadrunner (Ευρώπη)Music for Nations (Βρετανία)Combat (ΗΠΑ)
| Παραγωγός  = Χένρικ Λουντ
| Προηγούμενο album  = Melissa (1983)| Αυτό το album  = Don't Break the Oath (1984)| Επόμενο album  = In the Shadows (1993)}}Don't Break the Oath είναι ο τίτλος του δεύτερου άλμπουμ του δανέζικου heavy metal συγκροτήματος Mercyful Fate, το οποίο κυκλοφόρησε στις 7 Σεπτεμβρίου του 1984 μέσω της δισκογραφικής εταιρείας Music for Nations στην Μεγάλη Βρετανία και της Roadrunner στην υπόλοιπη Ευρώπη,Roadrunner Records | The Official Website For Roadrunner Records όπως και μέσω της Combat στην Βόρεια Αμερική.

Ηχογράφηση
Οι ηχογραφήσεις του άλμπουμ ξεκίνησαν στις 30 Απριλίου του 1984 στο Easy Sound Recording Studio της Κοπενχάγης, με παραγωγό τον Χένρικ Λουντ. Αρκετά τραγούδια είχαν ήδη ηχογραφηθεί για τον πρώτο δίσκο του συγκροτήματος, αλλά δεν είχαν συμπεριληφθεί στην τελική κοπή, όπως τα "Come to the Sabbath" και "The Oath".

Ο αρχικός τίτλος του κομματιού "Welcome Princess of Hell" ήταν "Welcome Princes of Hell", αλλά άλλαξε λόγω τυπογραφικού λάθους, παρά το ό,τι οι στίχοι ήταν σωστά τυπωμένοι.

Κριτικές
Οι κριτικές για τον δίσκο υπήρξαν ιδιαίτερα θετικές, με τον Στιβ Χιούι του AllMusic να το βαθμολογεί με 4,5 αστέρια με άριστα τα πέντε, το Ultimate Guitar με 9,4 / 10, και το "Metal Storm" με 8,9 / 10.

Το ΝΜΕ κατέταξε τον δίσκο στην 54η θέση των εκατό καλύτερων άλμπουμ του heavy metal, ενώ το Digital Dream Door το κατέταξε 27ο στην αντίστοιχη δική του λίστα.

Προώθηση
Το "Don't Break the Oath" κυκλοφόρησε στις 7 Σεπτεμβρίου του 1984, περίπου έναν μήνα πριν ξεκινήσει η πρώτη αμερικάνικη περιοδεία των Mercyful Fate, η οποία διήρκεσε για δύο μήνες, με το συγκρότημα να εμφανίζεται είτε ως πρώτο όνομα σε κλαμπ των ΗΠΑ, είτε ως support στους Motörhead.

Από τις 26 ως τις 30 Δεκεμβρίου έδωσαν πέντε συναυλίες επί γερμανικού εδάφους, πριν παίξουν για τελευταία φορά ζωντανά κατά την δεκαετία του '80 στις 11 Απριλίου 1985 στην Κοπενχάγη.

Τραγούδια
 Όλα τα κομμάτια είναι συνθέσεις των King Diamond και Χανκ Σέρμαν, εκτός αν σημειώνεται διαφορετικά.

Μέλη των Mercyful Fate
Η σύνθεση του συγκροτήματος κατά την ηχογράφηση του "Don't Break the Oath" είχε την εξής μορφή:

 King Diamond - φωνητικά
 Χανκ Σέρμαν - κιθάρα
 Μίκαελ Ντένερ - κιθάρα
 Τίμι Χάνσεν - μπάσο
 Κιμ Ραζ - τύμπανα

Παραπομπές

Πηγές
 Mercyful Fate “Don't Break The Oath” | King Diamond & Mercyful Fate
 Don't Break the Oath - Mercyful Fate | Songs, Reviews, Credits | AllMusic
 Death Metal Underground: Don't Break the Oath turns 31 today

Δισκογραφία των Mercyful Fate
Άλμπουμ του 1984
Χαρτί υγείας

Το χαρτί υγείας είναι ένα προϊόν λεπτού χαρτιού που χρησιμοποιείται κυρίως για το σκούπισμα και καθαρισμό του πρωκτού και της γύρω περιοχής των γεννητικών οργάνων. Επίσης δρα ως στρώμα προστασίας για τα χέρια κατά τη διάρκεια αυτών των διαδικασιών. Πωλείται ως μια μακρά λωρίδα από διάτρητο χαρτί τυλιγμένο γύρω από ένα χαρτόνι.

Η χρήση του χαρτιού για λόγους υγιεινής καταγράφηκε για πρώτη φορά στην Κίνα τον 6ο αιώνα μ.Χ., με ειδικό κατασκευασμένο χαρτί τουαλέτας. Η μαζική παραγωγή του είδους ξεκίνησε τον 14ο αιώνα και η παραγωγή του σύγχρονου χαρτιού υγείας ξεκίνησε τον 19ο αιώνα.

Δείτε επίσης 
 Κατεύθυνση ξετυλίγματος ρολού χαρτιού υγείας

Εξωτερικοί σύνδεσμοι 

Χαρτί υγείας
Shadowrun (βιντεοπαιχνίδι, 1993)

Το Shadowrun είναι κυβερνοπάνκ βιντεοπαιχνίδι φαντασίας δράσης ρόλων για το Super Nintendo Entertainment System, που μεταφέρθηκε από το επιτραπέζιο παιχνίδι Shadowrun της FASA. Αναπτύχθηκε από την αυστραλιανή εταιρεία Beam Software και κυκλοφόρησε πρώτη φορά Data East το 1993.

Το παιχνίδι βασίζεται αόριστα στο μυθιστόρημα Never Deal with a Dragon του συνδημιουργού του Shadowrun του Ρόμπερτ Ν. Σαρέτ και τοποθετείται στη χρονιά 2050. Ο παίκτης αναλαμβάνει το ρόλο του Jake Armitage, ενός άντρα που υποφέρει από αμνησία αφού έχει χτυπηθεί σοβαρά από δολοφόνους. Το σενάριο ακολουθεί την προσπάθεια του Jake καθώς προσπαθεί να ανακαλύψει τη δική του ταυτότητα και την ταυτότητα μιας μυστηριώδους φιγούρας που τον θέλει νεκρό, και τελικά ολοκληρώνει την αποστολή του. Το βιντεοπαιχνίδι του 2013 Shadowrun Returns της Harebrained Schemes συνδέει τις ιστορίες του παιχνιδιού και του Shadowrun για το Sega Genesis.

Βιντεοπαιχνίδια Shadowrun
Βιντεοπαιχνίδια του 1993
Βιντεοπαιχνίδια δράσης ρόλων
Αποκλειστικότητες του SNES
Βιντεοπαιχνίδια τοποθετημένα στο Σιάτλ
Βιντεοπαιχνίδια τοποθετημένα στα 2050s‎
Επαυξημένη πραγματικότητα στη μυθοπλασία
Βιντεοπαιχνίδια με ισομετρικά γραφικά
Βιντεοπαιχνίδια βασισμένα σε μυθιστορήματα
Λένος Χρηστίδης

Ο Λένος Χρηστίδης (Νικόλαος-Έλενος) γεννήθηκε στις 11/12/1968 στη Φρανκφούρτη της τότε Δυτικής Γερμανίας, γιος του κριτικού θεάτρου Μηνά Χρηστίδη και της συγγραφέως Ντόρας Γιαννακοπούλου. Έχει γράψει μυθιστορήματα, διηγήματα και θεατρικά έργα.

Συγγραφικό Έργο 
 Η μελαμψή παρθένος, (2014) Εκδόσεις Καστανιώτη
 Το τρένο, (2013) Εκδόσεις Καστανιώτη
 Μόνολογκ, (2008) Εκδόσεις Καστανιώτη
 Ο τυχερός αριθμός του δόκτορος Μπου, (2006) Εκδόσεις Καστανιώτη
 Amazing Thailand, (2005) Εκδόσεις Καστανιώτη
 Λοστρέ, (2003) Εκδόσεις Καστανιώτη
 Διακοπές στη Χέλλαντ, (2001) Εκδόσεις Καστανιώτη
 Δύο θεοί, (2001) Εκδόσεις Καστανιώτη
 Ψυχ, (2000) Εκδόσεις Καστανιώτη
 Ο τυχερός αριθμός του δόκτορος Μπου, (1998) Εκδόσεις Καστανιώτη
 Τα χαστουκόψαρα, (1997) Εκδόσεις Καστανιώτη
 Ωραία φάση, (1996) Εκδόσεις Καστανιώτη
 Bororo, (1995) Εκδόσεις Καστανιώτη

Βραβεύσεις 
 Βραβεία Κάρολος Κουν, 1999

Εξωτερικοί Σύνδεσμοι 
Εκδόσεις Καστανιώτη, σελίδα συγγραφέα

Παραπομπές 

Έλληνες συγγραφείς
Έλληνες θεατρικοί συγγραφείς
Καστρί Αρκαδίας

Το Καστρί είναι ορεινό χωριό της Αρκαδίας, ευρισκόμενο στην ενδοχώρα της Κυνουρίας. Μέχρι το 1969 ονομαζόταν Άγιος Νικόλαος.

Καστριτοχώρια 
Το Καστρί ή Καστριτοχώρια είναι μία ορεινή ιστορική κοινότητα της Αρκαδίας, η οποία αποτελείται από επτά χωριά (σύμπλεγμα χωριών) και συγκεκριμένα αυτά είναι: ο Άγιος Νικόλαος που θεωρείται το κεφαλοχώρι, η Μεσορράχη, η Ωριά, η Νέα Χώρα, ο Έλατος, η Περδικόβρυση και Του Καράτουλα. Στην περιοχή βρίσκεται και η Μονή Τίμιου Προδρόμου, ενώ επίσης την διατρέχει ο ποταμός Τάνος. Συνορεύει με τα χωριά: Άγιος Πέτρος, Άνω Δολιανά, Βούρβουρα, Κούτρουφα και Στόλος.

Λοιπά στοιχεία 
Παλαιότερα διέθετε νοσοκομείο και πλέον διαθέτει ιατρείο. Κάποτε ήταν το μοναδικό ορεινό χωριό στο Δήμο Βόρειας Κυνουρίας που διέθετε Γυμνάσιο και Λύκειο.

Πολλοί κάτοικοι ασχολούνται με την καλλιέργεια αγροτικών προϊόντων όπως κεράσια, κάστανα, καρύδια, πατάτες και ντομάτες.

Ιστορία 
Η περιοχή ιστορικά κατοικούνταν από Αρβανίτες. Περί το 1493, οι Βενετοί με υποσχέσεις για φοροαπαλλακτικά μέτρα προσελκύουν αρβανίτικους πληθυσμούς στην Πελοπόννησο, που παρουσίαζε δημογραφική πτώση εξαιτίας της πανώλης. Έτσι το Καστρί, παλιά ονόματι Άγιος Νικόλας, ιδρύθηκε ως αρβανίτικο χωρίο.

Ονομασία 
Οι αρβανίτικοι πληθυσμοί, κατά την κάθοδος τους από την Ήπειρο και Στερεά Ελλάδα, έπρεπε να διασχίσουν τον πορθμό Ρίου -Αντιρρίου, που χωρίζει τη Στερεά Ελλάδα από την Πελοπόννησο και ενώνει τον Κορινθιακό κόλπο με το Ιόνιο πέλαγος. Το όνομα Άγιος Νικόλας δόθηκε στον οικισμό από τον Νίκο Λέκα, γνωστό τσιφλικά της Αρκαδίας, καθώς οι αρβανίτες που ίδρυσαν το χωρίο θεώρησαν ότι ο προστάτης των ναυτικών, Άγιος Νικόλας, τους ευνόησε με μία φιλόξενη θάλασσα.

Δημογραφική εξέλιξη

Προσωπικότητες 
Από το Καστρί κατάγονται οι:
 Γεώργιος Αγγελινάκος, αγωνιστής της επανάστασης του 1821.
 Ιωάννης Κοκκώνης, αρχαιολόγος του 19ου αιώνα και από τους πρώτους παιδαγωγούς στην Ελλάδα.
 Θανάσης Βαλτινός, πεζογράφος, διηγηματογράφος, σεναριογράφος και πρόεδρος της Ακαδημίας Αθηνών (οικισμός "Του Καράτουλα").
 Πέτρος Τατούλης, ιατρός και πολιτικός, βουλευτής Αρκαδίας με τη Νέα Δημοκρατία μεταξύ 1990 και 2009. Υφυπουργός Πολιτισμού στην κυβέρνηση του Κώστα Καραμανλή στο διάστημα 2004-2006.
 Κυριάκος Ντούμος, στιχουργός και κειμενογράφος.
 Κώστας Φαρμασώνης, σκηνοθέτης.

Παραπομπές 

Δήμος Βόρειας Κυνουρίας
Χωριά του νομού Αρκαδίας
Χωριά του Πάρνωνα
Πρίμο Ματσολάρι

Ο Πρίμο Ματσολάρι (, Κρεμόνα, 13 Ιανουαρίου 1890 -  Μπότσολο , 12 Απριλίου 1959) ήταν Ιταλός κληρικός.

Βιογραφικά στοιχεία 
Γεννήθηκε στις 13 Ιανουαρίου 1890 στη γειτονιά της Σάντα Μαρία ντελ Μποσκέττο της Κρεμόνας της Λομβαρδίας. Χειροτονήθηκε ιερέας στις 24 Αυγούστου 1912. Κατά τη διάρκεια του Β΄ Παγκοσμίου Πολέμου υπηρέτησε ως στρατιωτικός ιερέας.

Από τις 10 Ιουλίου 1932 έως τον θάνατό του, διετέλεσε εφημέριος της Ρωμαιοκαθολικής Εκκλησίας, με έδρα το Μπότσολο.

Το 1949 ίδρυσε την δεκαπενθήμερη επιθεώρηση "ADESSO" (ΑΔΈΣΣΟ - Tώρα) και από αυτή του την ενέργεια αντιμετώπισε πολλά προβλήματα με τους ανωτέρους του. Μόνο προς τα τελευταία χρόνια του βίου του (1957) ο τότε αρχιεπίσκοπος Μοντίνι (μέλλων Πάπας Παύλος ΣΤ΄), τον κάλεσε να κηρύξει στην επισκοπή.

Υπήρξε εξέχουσα μορφή του ιταλικού καθολικισμού κατά το πρώτο μισό του 20ού αι. Η θεολογική σκέψη του προείδε αρκετές από τις αρχές που αποτυπώθηκαν αργότερα στη Β΄ Βατικάνιο Σύνοδο, γύρω από την εκκλησία των φτωχών και τη θρησκευτική ελευθερία.

Βιβλιογραφία 
 Il mio parroco. Confidenze di un povero prete di campagna (1932, Dehoniane)
 La più bella avventura. Sulla traccia del 'prodigo' (1934, Dehoniane)
 Lettera sulla parrocchia. Invito alla discussione (1937, Dehoniane)
 Il samaritano. Elevazioni per gli uomini del nostro tempo (1938, Dehoniane)
 I lontani. Motivi di apostolato avventuroso (1938, Dehoniane)
 Tra l'argine e il bosco (1938, Dehoniane)
 La via crucis del povero (1938, Dehoniane)
 Tempo di credere (1941, Dehoniane)
 Anch'io voglio bene al Papa (1942, Dehoniane)
 Dietro la Croce (1942, Dehoniane)
 Impegno con Cristo (1943, Dehoniane)
 La Samaritana (1944, Dehoniane)
 Il compagno Cristo. Vangelo del reduce (1945, Dehoniane)
 La pieve sull'argine (1952, Dehoniane)
 Il segno dei chiodi (1954, Dehoniane)
 La parola che non passa (1954, Dehoniane)
 Tu non uccidere (1955, San Paolo)
 La parrocchia (1957, La Locusta)
 I preti sanno morire (1958, Dehoniane)
 La Carità Del Papa, Πάπας Πίος ΙΒ΄ e la ricostruzione dell'Italia, Edizioni Paoline, 1991

Παραπομπές

Εξωτερικοί σύνδεσμοι 
  Fondazione don Primo Mazzolari

Ιταλοί κληρικοί
Γεώργιος Κοτζιάς

O Γεώργιος Κοτζιάς (Χανιά, 16 Ιουνίου 1918 – Νέα Υόρκη, 13 Ιουνίου 1977) ήταν Έλληνας γιατρός, ο οποίος μαζί με τους συνεργάτες του ανέπτυξαν τη θεραπεία με λεβοντόπα, η οποία αποτελεί σήμερα τη πιο διαδεδομένη θεραπεία για τη νόσο του Πάρκινσον.

Βιογραφία 
Ο Κοτζιάς γεννήθηκε στα Χανιά στις 16 Ιουνίου 1918. Ήταν γιος του μετέπειτα δημάρχου Αθηνών Κώστα Κοτζιά. Άρχισε τις σπουδές ιατρικές στο Εθνικό και Καποδιστριακό Πανεπιστήμιο Αθηνών, αλλά κατέφυγε στις Ηνωμένες Πολιτείες με τον πατέρα του όταν γερμανικά στρατεύματα εισέβαλαν στην Αθήνα το 1941. Έγινε δεκτός στην ιατρική σχολή του Χάρβαρντ και δύο χρόνια αργότερα αποφοίτησε με εύφημο μνεία. Εδεικεύτηκε ως παθολογοανατόμος στο νοσοκομείο Μπρίγχαμ και μετά υπηρέτησε ως επιμελητής νευρολογίας στο Γενικό Νοσοκομείο Μασαχουσέτης. Στη συνέχεια εργάστηκε στο  Ινστιτούτο Ροκφέλερ και στο Εθνικό Εργαστήριο του Brookhaven.

Το 1957, ο Σουηδός επιστήμονας Άρβιντ Κάρλσον έδειξε ότι η ντοπαμίνη ήταν νευροδιαβιβαστής στον εγκέφαλο και όχι απλά πρόδρομο μόριο της νορεπινεφρίνης, όπως θεωρούταν προηγουμένως. Στη συνέχεια, άρχισε η θεραπεία με λεβοντόπα, πρόδρομη ουσία της ντοπαμίνης η οποία μπορεί να διέρχεται από τον αιματοεγκεφαλικό φραγμό, από άλλους γιατρούς για τη νόσο Πάρκινσον. Όμως, η έγχυσή της προκαλούσε τοξικότητα, με αποτέλεσμα να μην είναι πρακτική για θεραπευτικούς σκοπούς. Τότε, ο Κοτζιάς έκανε μια σημαντική παρατήρηση. Αρχίζοντας με πολύ μικρές δόσεις δια στόματος κάθε δύο ώρες υπό συνεχή παρακολούθηση και αυξάνοντας σταδιακά τη δόση, κατάφερε να σταθεροποιήσει τους ασθενείς σε υψηλές δόσεις, προκαλώντας δραματική ύφεση των συμπτωμάτων. Η πρώτη μελέτη η οποία ανέφερε τη βελτίωση των ασθενών με πάρκινσον ως αποτέλεσμα της θεραπείας με λεβοντόπα, δημοσιεύθηκε το 1968. Από τότε, έχει γίνει η κύρια θεραπεία για τα συμπτώματα παρκινσονισμού. Το 1969, ο Κοτζιάς κέρδισε το βραβείο Άλμπερτ Λάσκερ για την κλινική ιατρική έρευνα.

Άλλοι ερευνητικοί τομείς στους οποίους εργάστηκε, ήταν η εξακρίβωση της βιολογικής σημασίας των ιχνοστοιχείων και ιδιαίτερα του ψευδαργύρου, του καδμίου και του μαγγανίου, η μελέτη του μεταβολισμού του νευρικού συστήματος, η χρήση των ραδιοϊσοτόπων στην κλινική ιατρική και η παθογένεια της πρωτεϊνουρίας.

Παραπομπές

Πηγές 
 National Academy of Sciences Biographical Memoir, από τον Vincwent P. Dole
 Δρ Γεώργιος Κ. Κοτζιάς (1918-1977): το «ιερόν τέρας» της Νευροφυσιολογίας του Σπ. Γερ. Μαρκέτου

Εξωτερικοί σύνδεσμοι
Γεώργιος Κοτζιάς στον Πανδέκτη, του Εθνικού Ιδρύματος Ερευνών
 

Ελληνοαμερικανοί επιστήμονες
Έλληνες ιατροί του 20ού αιώνα
Αμερικανοί νευροεπιστήμονες
Το Μαγικό Ταξίδι

Το Το Μαγικό Ταξίδι (γερμανικά Die Abenteuer von Pico und Columbus, αγγλικά The Magic Voyage) είναι μια γερμανική ταινία κινουμένων σχεδίων που κυκλοφόρησε το 1992 με εταιρεία παραγωγής την MS-Films και διανομή από την Bavaria Films. Επρόκειτο, για την εποχή που κυκλοφόρησε, ως η πιο ακριβή παραγωγή κινουμένων σχεδίων στην Γερμανία, με ακαθάριστα έσοδα ύψους 14.5 εκατομμυρίων δολαρίων.

Ηθοποιοί

Παραγωγή και κυκλοφορία 
Η ταινία κυκλοφόρησε στην Γερμανία το 1992, τη χρονιά όπου η Αμερική γιόρταζε την 500ή επέτειο του διάσημου ταξιδιού του Χριστόφορου Κολόμβου. Άλλες ταινίες που κυκλοφόρησαν κατά η διάρκεια της περιόδου αυτής συμπεριλαμβάνουν το 1492: Χριστόφορος Κολόμβος, το Carry On Columbus και το Christopher Columbus: The Discovery.
Αυτή την περίοδο, η ταινία ήταν η πιο ακριβή παραγωγή κινουμένων σχεδίων στην Γερμανία, με ακαθάριστα έσοδα ύψους 14.5 εκατομμυρίων δολαρίων. Κατά την διάρκεια της κυκλοφορίας της σε κινηματογράφους, ο σκηνοθέτης και παραγωγός Michael Schoemann ανέφερε ότι η ταινία επρόκειτο να μιλάει για την ανακάλυψη της Αμερικής "από μια σατιρικότερη ματιά με σκοπό να διαφοροποιήσουμε καθαρά τους εαυτούς μας από τις υψηλόφρων απόψεις της ιστορίας ώστε να παρουσιάσουμε τον Κολόμβο ως έναν αγαπητό, γοητευτικό and σαστισμένο φιλόλογο".
O Phil Nibbelink ήταν ο σκηνοθέτης για τα κινούμενα σχέδια, ενώ οι Αμερικάνοι animators Stanley Green, Kevin Richardson, Rick Morrison και George Singer, ο Έλληνας παραγωγός κινουμένων σχεδίων Γιάννης Γεωργαρίου κι άλλοι συνέφεραν στο τμήμα κινουμένων σχεδίων. Η παραγωγή διήρκεσε για τρία χρόνια.

Βίντεο
Στην Νότια Αμερική, η δεύτερη Αγγλική έκδοση μεταγλώττισης κυκλοφόρησε από την Hemdale Home Video στις 13 Δεκεμρίου 1993. Η Image Entertainment έχει μεταφέρει την Αγγλική μεταγλώττιση της Hemdale στο DVD, το οποίο κυκλοφόρησε στις 28 Σεπτεμβρίου 1999.Η Audio Visual Home Video κυκλοφόρησε στην Ελλάδα την ταινία με Ελληνική μεταγλώττιση από τα studio της Audio Visual.

Κριτική
Η ταινία έχει επικριθεί ευρέως από κριτικούς και το κοινό για την ασταθή ποιότητα animation, παραμυθένια πλοκή, την μεταγλώττιση και το κακώς γραπτό σενάριο.

Γερμανικές ταινίες
Ταινίες του 1992
Γερμανόφωνες ταινίες
Αγγλόφωνες ταινίες
Γερμανικές ταινίες κινουμένων σχεδίων
Time (άλμπουμ των Mercyful Fate)

{{Infobox Album
| Όνομα  = Time
| Είδος  = Στούντιο άλμπουμ
| Καλλιτέχνης  = Mercyful Fate
| Εξώφυλλο  = Mercyful Fate - Time.jpg
| Background = lavender
| Κυκλοφορία  = 25 Οκτωβρίου 1994
| Ηχογράφηση  = Μάιος - Αύγουστος 1994, Ντάλας, ΗΠΑ
| Είδος_Μουσικής  = Heavy Metal
| Διάρκεια  = 47:00
| Δισκογραφική  = Metal Blade
| Παραγωγός  = Τιμ Κίμσεϊ, King Diamond, Χανκ Σέρμαν
| Προηγούμενο album  = In the Shadows (1993)| Αυτό το album  = Time (1994)| Επόμενο album  = Into the Unknown (1996)}}Time είναι ο τίτλος του τέταρτου άλμπουμ του δανέζικου heavy metal συγκροτήματος Mercyful Fate, το οποίο κυκλοφόρησε στις 25 Οκτωβρίου του 1994 μέσω της δισκογραφικής εταιρείας Metal Blade Records.

Οι ηχογραφήσεις του "Time" πραγματοποιήθηκαν στο Sound Lab του Ντάλας από τον Μάιο ως το Αύγουστο του 1994, με παραγωγό τον Τιμ Κίμσεϊ, σε συνεργασία με τους King Diamond και Χανκ Σέρμαν.

Το κρανίο στο εξώφυλλο του δίσκου είναι το διάσημο κρανίο της Μελίσα, με το οποίο εμφανιζόταν ο King Diamond στις συναυλίες του συγκροτήματος. Η σιαγόνα είχε κλαπεί μετά από ζωντανή του εμφάνιση στο Άμστερνταμ.

Για την προώθηση του δίσκου γυρίστηκαν βίντεο κλιπ για τα "Nightmare Be Thy Name" και"Witches' Dance",Mercyful Fate - Witches' Dance (Official Video) - YouTube ενώ περιόδευσαν στην Γερμανία το Νοέμβριο του 1994 και στην Βόρεια Αμερική τους δύο πρώτους μήνες του 1995.

Τραγούδια

Μέλη των Mercyful Fate
Η σύνθεση του συγκροτήματος κατά την ηχογράφηση του "Time" είχε την εξής μορφή:

 King Diamond - φωνητικά
 Χανκ Σέρμαν - κιθάρα
 Μίκαελ Ντένερ - κιθάρα
 Σάρλι Ντ' Άντζελο - μπάσο
 Σνόουι Σο - τύμπανα

Παραπομπές

Πηγές
 Mercyful Fate “Time” | King Diamond & Mercyful Fate
 Time - Mercyful Fate | Songs, Reviews, Credits | AllMusic
 Mercyful Fate - Time - Encyclopaedia Metallum: The Metal Archives

Δισκογραφία των Mercyful Fate
Άλμπουμ του 1994
Into the Unknown

{{Infobox Album
| Όνομα  = Into the Unknown
| Είδος  = Στούντιο άλμπουμ
| Καλλιτέχνης  = Mercyful Fate
| Εξώφυλλο  = Mercyful Fate - Into the Unknown.jpg
| Background = lavender
| Κυκλοφορία  = 20 Αυγούστου 1996
| Ηχογράφηση  = Ιανουάριος - Φεβρουάριος 1996, Ντάλας, ΗΠΑ
| Είδος_Μουσικής  = Heavy Metal
| Διάρκεια  = 44:38
| Δισκογραφική  = Metal Blade
| Παραγωγός  = Τιμ Κίμσεϊ, King Diamond
| Προηγούμενο album  = Time (1994)| Αυτό το album  = Into the Unknown (1996)| Επόμενο album  = Dead Again (1998)}}Into the Unknown είναι ο τίτλος του πέμπτου άλμπουμ του δανέζικου heavy metal συγκροτήματος Mercyful Fate, το οποίο κυκλοφόρησε στις 20 Αυγούστου του 1996 μέσω της δισκογραφικής εταιρείας Metal Blade Records.

Οι ηχογραφήσεις του δίσκου πραγματοποιήθηκαν στο Sound Lab του Ντάλας τον Ιανουάριο και τον Φεβρουάριο του 1996, με παραγωγούς τον Τιμ Κίμσεϊ και τον King Diamond.

Για την προώθηση του δίσκου γυρίστηκε βίντεο κλιπ για το κομμάτι "The Uninvited Guest", ενώ το συγκρότημα περιόδευσε στην Βραζιλία και την Αργεντινή τον Αύγουστο του 1996, στην Βόρεια Αμερική τον Οκτώβριο και το Νοέμβριο του ίδιου έτους, όπως και στην Ευρώπη τον Μάρτιο του 1997.

Η επανέκδοση του 1997, περιλαμβάνει ως μπόνους κομμάτι την ζωντανή εκτέλεση του "Curse of the Pharaohs" από το ΕΡ "The Bell Witch", ενώ η ιαπωνική έκδοση του άλμπουμ περιελάμβανε την διασκευή των Mercyful Fate στο "The Ripper" των Judas Priest.

Τραγούδια

Μέλη των Mercyful Fate
Η σύνθεση του συγκροτήματος κατά την ηχογράφηση του "Into the Unknown" είχε την εξής μορφή:

 King Diamond - φωνητικά
 Χανκ Σέρμαν - κιθάρα
 Μίκαελ Ντένερ - κιθάρα
 Σάρλι Ντ' Άντζελο - μπάσο
 Μπιάρνε Χολμ - τύμπανα

Παραπομπές

Πηγές
 Mercyful Fate “Into The Unknown” | King Diamond & Mercyful Fate
 Into the Unknown - Mercyful Fate | Songs, Reviews, Credits | AllMusic
 Mercyful Fate - Into the Unknown Encyclopaedia Metallum - The Metal Archives

Δισκογραφία των Mercyful Fate
Άλμπουμ του 1996
Αντώνιος Καρτάλης

Ο Αντώνιος Καρτάλης ήταν Έλληνας πολιτικός.

Βιογραφικά στοιχεία 

Ήταν γιος του Γεωργίου Καρτάλη, δημάρχου Βόλου, βουλευτή και μέλους παλιάς οικογένειας εμπόρων & πολιτικών. Αδελφός του ήταν ο Κωνσταντίνος Καρτάλης. Εξελέγη για πρώτη φορά βουλευτής Βόλου στις εκλογές του 1899 και επανεξελέγη σε αυτές του 1902, του 1905 και του 1906. Στις εκλογές του 1915 εξελέγη βουλευτής Λαρίσης με το Λαϊκό Κόμμα επανεκλεγόμενος σε το 1920. Στην κυβέρνηση Γούναρη χρημάτισε Υπουργός Περίθαλψης.

Γιος του ήταν ο Γεώργιος Καρτάλης.

Παραπομπές  	

Βουλευτές Βόλου
Βουλευτές Λάρισας
Οικογένεια Καρτάλη
Έλληνες βασιλόφρονες
Γιώργος Αρμένης

Ο Γιώργος Αρμένης (Κληματιά Ιωαννίνων, 1943) είναι Έλληνας ηθοποιός, σκηνοθέτης και θεατρικός συγγραφέας.

Βιογραφία 
Ήταν μαθητής του Καρόλου Κουν. Πέρασε δύσκολη παιδική ηλικία καθώς οι γονείς του χώρισαν νωρίς και τον μεγάλωσε η μητέρα του. Πριν γίνει ηθοποιός είχε απασχοληθεί σε διάφορες εργασίες ενώ δούλεψε και ως ναυτικός και ήταν αριστερών πολιτικών καταβολών. 

Όπως ο ίδιος παραδέχτηκε σε συνέντευξή του, το έναυσμα να ασχοληθεί με το θέατρο του προκάλεσε μια ραδιοφωνική εκπομπή, κατά την οποία άκουσε τον Κουν να μιλά. Με την παρότρυνση του Αλέκου Αλεξανδράκη έδωσε εξετάσεις σαν ταλέντο για τη σχολή του Κουν, στις οποίες πέτυχε και μάλιστα σπούδασε με υποτροφία κατά το χρονικό διάστημα 1967 - 1970. 

Εν συνεχεία, συμπλήρωσε 50 χρόνια στο θεατρικό είδος, ενώ στο "Θέατρο Τέχνης" είχε παραμείνει για 22 συνεχόμενα έτη, μέχρι και το θάνατο του δασκάλου του. Γνωστά του έργα είναι η "Πρόβα" και το "Σόι". 

Εκτός από το θέατρο, εμφανίσθηκε και σκηνοθέτησε αρκετές τηλεοπτικές σειρές, ενώ πρωταγωνίστησε και στον κινηματογράφο, κερδίζοντας σημαντικές διακρίσεις.

Παραστασιογραφία

 Εργογραφία

1) Λίστα θεατρικών παραστάσεων βασισμένων σε έργα που έχει γράψει ο Γ. Αρμένης.

2) Λίστα θεατρικών παραστάσεων που έχει σκηνοθετήσει ο Γ. Αρμένης.

3) Πίνακας βασικών πληροφοριών θεατρικών παραστάσεων, στις οποίες συμμετείχε ο Αρμένης ως ηθοποιός. 

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

Παραπομπές

Έλληνες σκηνοθέτες θεάτρου
Έλληνες άνδρες ηθοποιοί κινηματογράφου
Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
The Beginning

{{Infobox Album
| Όνομα  = The Beginning
| Είδος  = Συλλογή
| Καλλιτέχνης  = Mercyful Fate
| Εξώφυλλο  = Mercyful Fate - The Beginning.JPG
| Background = lavender
| Κυκλοφορία  = 24 Ιουνίου 1987
| Ηχογράφηση  = 1982 - 1983
| Είδος_Μουσικής  = Heavy Metal, Speed Metal, Black Metal
| Διάρκεια  = 44:53
| Δισκογραφική  = Roadrunner
| Παραγωγός  = Χένρικ Λουντ, Τζακ Χάστινξ, Τόνι Γουίλσον
| Προηγούμενο album  = Don't Break the Oath (1984)| Αυτό το album  = The Beginning (1987)| Επόμενο album  = In the Shadows (1993)}}The Beginning είναι ο τίτλος της συλλογής τραγουδιών του δανέζικου heavy metal συγκροτήματος Mercyful Fate, η οποία κυκλοφόρησε στις 24 Ιουνίου του 1987 μέσω της δισκογραφικής εταιρείας Roadrunner.

Τα κομμάτια της συλλογής προέρχονται από την πρώτη εποχή του συγκροτήματος και πιο συγκεκριμένα τον δίσκο "Melissa" και το ΕΡ "Mercyful Fate". Το "Black Masses" ηχογραφήθηκε στις 19, 22 και 27 Ιουλίου του 1983 και συμπεριλήφθηκε σε σινγκλ μαζί με το "Black Funeral" τον Δεκέμβριο του 1983. Το "Black Funeral" είχε αρχικά συμπεριληφθεί στην συλλογή "Metallic Storm", η οποία είχε κυκλοφορήσει το 1982 από την Ebony Records. Επίσης, τα τραγούδια "Curse of the Pharaohs", "Evil" και "Satan's Fall" είναι εκτελεσμένα ζωντανά για την εκπομπή "Friday Rock Show" του BBC Radio 1 στις 19 Μαρτίου 1983.

Τραγούδια

Μέλη των Mercyful Fate
Τα μέλη του συγκροτήματος κατά τις ηχογραφήσεις των κομματιών του "The Beginning" είχε την εξής μορφή:

 King Diamond - φωνητικά
 Χανκ Σέρμαν - κιθάρα
 Μίκαελ Ντένερ - κιθάρα
 Τίμι Χάνσεν - μπάσο
 Κιμ Ραζ - τύμπανα

Παραπομπές

Πηγές
 Mercyful Fate “The Beginning” | King Diamond & Mercyful Fate
 The Beginning - Mercyful Fate | Songs, Reviews, Credits | AllMusic
 Mercyful Fate - The Beginning - Encyclopaedia Metallum: The Metal Archives

Δισκογραφία των Mercyful Fate
Άλμπουμ του 1987
The Best of Mercyful Fate

{{Infobox Album
| Όνομα  = The Best of Mercyful Fate
| Είδος  = Συλλογή
| Καλλιτέχνης  = Mercyful Fate
| Εξώφυλλο  = Mercyful Fate - The Best of Mercyful Fate.jpg
| Background = lavender
| Κυκλοφορία  = 15 Σεπτεμβρίου 2003
| Ηχογράφηση  = 1981 - 1984
| Είδος_Μουσικής  = Heavy Metal, Speed Metal, Black Metal
| Διάρκεια  = 76:40
| Δισκογραφική  = Roadrunner
| Παραγωγός  = Χένρικ Λουντ, Τζακ Χάστινξ, Τόνι Γουίλσον
| Προηγούμενο album  = 9 (1999)| Αυτό το album  = The Best of Mercyful Fate (2003)| Επόμενο album  = 
}}The Best of Mercyful Fate είναι ο τίτλος της συλλογής τραγουδιών του δανέζικου heavy metal συγκροτήματος Mercyful Fate, η οποία κυκλοφόρησε στις 15 Σεπτεμβρίου του 2003 μέσω της δισκογραφικής εταιρείας Roadrunner.

Τα κομμάτια που συμπεριλαμβάνονται εδώ προέρχονται από τους στούντιο δίσκους "Melissa" και "Don't Break the Oath", όπως και από πρώιμες και πρώην ανέκδοτες ηχογραφήσεις, μερικές εκ των οποίων είχαν γίνει γνωστές από τις συλλογές "The Beginning" και "Return of the Vampire".

Η επιλογή των κομματιών πραγματοποιήθηκε από τον υπεύθυνο της Roadrunner, Μόντε Κόνερ.

Τραγούδια
"Doomed by the Living Dead" (Diamond, Shermann) – 5:08
"A Corpse Without Soul" (Diamond, Shermann) – 6:56
"Nuns Have No Fun" (Denner, Diamond, Shermann) – 4:20
"Evil" (Diamond, Shermann) – 4:45
"Curse of the Pharaohs" (Diamond, Shermann) – 3:57
"Into the Coven" (Diamond, Shermann) – 5:10
"Black Funeral" (Diamond, Shermann) – 2:50
"Satan's Fall" (Diamond, Shermann) – 11:23
"A Dangerous Meeting" (Shermann) – 5:11
"Desecration of Souls" (Denner, Shermann) – 4:55
"Gypsy" (Denner, Diamond) – 3:09
"Come to the Sabbath" (Diamond) – 5:19
"Burning the Cross" (Diamond, Petersen) – 8:48
"Return of the Vampire" (Shermann) – 4:49

Μέλη των Mercyful Fate
Τα μέλη του συγκροτήματος κατά τις ηχογραφήσεις των κομματιών του "The Best of Mercyful Fate" είχε την εξής μορφή:

 King Diamond - φωνητικά
 Χανκ Σέρμαν - κιθάρα
 Μίκαελ Ντένερ - κιθάρα
 Μπένι Πέτερσεν - κιθάρα
 Τίμι Χάνσεν - μπάσο
 Κιμ Ραζ - τύμπανα

Παραπομπές

Πηγές
 Mercyful Fate “The Best Of Mercyful Fate” | King Diamond & Mercyful Fate
 The Best of Mercyful Fate - Mercyful Fate | Songs, Reviews, Credits | AllMusic
 Mercyful Fate - The Best of Mercyful Fate - Encyclopaedia Metallum: The Metal Archives

Δισκογραφία των Mercyful Fate
Άλμπουμ του 2003